Imtella' April 23, 2021 Xena oħra mill-isbaħ fl-aħħar jiem fl-ibħra tal-gżejjer Maltin wara li ntlemħet balena kbira oħra tgħum mal-kosta Għawdxija. Il-filmat tal-aħħar dehra tal-balena l-kbira fl-ibħra Maltin, ittella' fuq Facebook mill-Prof. Huwa qal li din il-balena, it-tieni l-ikbar balena fid-dinja, intlemħet tul il-kosta tal-Qbajjar. Din hija t-tielet balena kbira li ntlemħet tpassi fl-ibħra Maltin f'dawn l-aħħar ġimagħtejn. Fil-bidu tax-xahar, tfajla Għawdxija lemħet balena simili tpassi taħt l-irdum as-Sanap fil-Munxar Għawdex. Hu mifhum li dawn il-baleni qed ipassu fi gruppi u anke individwalment kif reġa' deher li kien il-każ f'dawn l-aħħar jiem. Il-balena l-kbira hija meqjusa bħala speċi fil-periklu, kemm minħabba s-sajd eċċesiv kif ukoll it-tibdil fil-klima. Huwa stmat li madwar id-dinja hawn bejn 50 u 90,000 balena kbira.